钦定古今图书集成/明伦汇编/氏族典/第501卷 > 《苏州府志》 > 陆云
## 钦定古今图书集成/明伦汇编/氏族典/第501卷 > 《苏州府志》 > 陆云

按《晋书陆机传》：“机弟云，字士龙，六岁能属文，清正有
才理。少与兄机齐名，号曰二陆。吴平入洛，补浚仪令。
到官肃然，下不能欺，市无二价，一县称神明。郡守害
其能，屡谴责之，云乃去官。寻拜吴王晏郎中令，为尚
书郎、侍御史、太子中舍人、中书侍郎，成都王颖表为
清河内史。云屡以正言忤旨，孟玖欲用其父为邯郸”
令，云固执不许，玖深忿怨，机败，并见杀。僚属随入者
数十人，流涕固请，颖恻然有宥云色。孟玖扶颖入，催
令杀云，时年四十二。